Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Saksan hallinnon viranomaiset vaativat kriittisempää linjaa Israeliin-
syyttäen Israelin valtiota Israelin― Saksan ystävyyden hyödyntämisestä.
Yhdysvaltain ulkoministeri Kerry saapui Geneveen.
Hän yrittää pelastaa Syyrian tulitauon taistelujen kiihtyessä yhä.
CIA-johtaja Brennan kertoo Yhdysvaltain ja EU:n yhteistyön -
estäneen lukuisia Isis-iskuja Euroopassa.
Saksalainen Der Spiegel -lehti kertoo -
korkea-arvoisten saksalaisten hallintoviranomaisten pelkäävän, -
että Israelin pääministeri Netanjahu -
käyttää Saksan ystävyyttä omiin poliittisiin tarkoituksiinsa -
ja että Saksan olisi kiristettävä linjaansa juutalaisvaltioon.
Saksan hallinnosta kiistettiin väitteet ja vakuutettiin, -
etteivät Saksan Lähi-itä-linjaukset ole muuttuneet.
Der Spiegel siteerasi kuitenkin korkea-arvoisia hallitusviranomaisia.
Nämä syyttivät, ettei Netanjahun hallituksen politiikka edesauta -
maan säilymistä juutalaisena ja demokraattisena. He totesivat: -
"Saksan hallinnossa kasvaa näkemys,
että Netanjahu hyödyntää Israelin―Saksan ystävyyttä."
Maiden välillä on historiallinen ystävyyssuhde.
Saksa on vuosikymmeniä kokenut velvollisuudekseen tukea Israelia -
natsien julmuuksien takia toisessa maailmansodassa.
Liittokansleri Merkelin tiedottaja kieltäytyi kommentoimasta tietoja.
Yhdysvaltain ulkoministeri Kerry tapasi Jordanian ulkoministerin.
Hän sanoi toivovansa, että keskustelut tulevina päivänä Genevessä johtavat -
koko Syyrian kattavaan tulitaukoon ja rauhanneuvottelujen jatkumiseen.
Taistelut ovat kiihtyneet Venäjän tukemien hallitusten joukkojen -
ja USA:n tukemien kapinallisten välillä.
Me molemmat tahdomme korostaa tilanteen vakavuutta -
suhteessa vihollisuuksien lopettamiseen.
Neuvottelemme nytkin suoraan venäläisten kanssa.
Toiveena on, että pääsemme eteenpäin.
YK:n turvallisuusneuvoston päätöslauselma vaatii -
maanlaajuista tulitaukoa ja humani- taarisen avun pääsyä koko maahan.
Selvästikään sitä ei ole ollut eikä sitä ole nytkään meneillään.
Toivon paljon keskusteluilta tänä iltana ja huomenna -
ja tiimiemme tärkeältä työltä.
Tiimimme tapaavat tänään ja huomenna.
Ne keskittyvät tulitauon uudelleen vahvistamiseen -
ja sen yksityiskohtien selvittämiseen.
Nämä ovat ratkaisevia hetkiä. Odotamme Venäjältä yhteistyötä.
Ilman muuta odotamme hallinnon kuuntelevan Venäjää -
ja vastaavan kansainvälisen yhteisön vahvaan kannanottoon, -
joka tuli YK:n turvallisuusneuvoston kautta.
YK:n Syyria-lähettiläs de Mistura vetosi aiemmin USA:han ja Venäjään,-
jotta ne pelastaisivat Syyrian kaksi kuukautta kestäneen tulitauon.
Tapausta edelsi kiivas taistelu Alepposta.
Jordanian ulkoministeri Nasser Judah kuvaili Aleppon ympäristön tilannetta -
"erittäin hälyttäväksi" ja sanoi, että vihollisuudet pitää lopettaa, -
jotta rauhanneuvottelut ja humanitaa- risen avun toimituksia voidaan jatkaa.
On tutkittava haasteita, joita tuli eteen viime neuvottelukierroksella.
On mietittävä, miten voimme välttää näitä takelteluja.
Täytyy käsitellä vallitsevaa tilannetta kentällä.
Pitää vahvistaa, kuten Kerry sanoi, maanlaajuinen tulitauko, -
joka luo paremman ja suotuisamman ympäristön poliittiselle prosessille.
Kyse on koko paketista: tulitauosta, -
neuvottelujen käynnistämisestä ja humanitaarisen avun perillepääsystä.
Kaikkia näitä kolmea haastetaan tälläkin hetkellä, -
ja meidän täytyy käsitellä niitä tänään.
Jodeh kertoi myös keskustelevansa Kerryn kanssa -
Israelin―palestiinalaisten neuvottelujen umpikujasta, -
joka hänen mukaansa vaikuttaa koko Lähi-itään.
Keskustelemme myös laajemmin Lähi-idän tilanteesta: -
palestiinalaisten ja israelilaisten neuvotteluyhteyden puuttumisesta, -
mikä uhkaa vakautta Lähi-idässä ja sen ulkopuolella.
Venäjän ja Yhdysvaltain välittämä osittainen tulitauko alkoi 27.2.
Sen ulkopuolelle jäivät Isis ja muut äärimuslimijärjestöt.
Tulitauko on revennyt taistelujen kiihtyessä päivittäin.
Syyrian armeija on kuitenkin julistanut osittaisen tulitauon Damaskokseen -
ja muille sen hallitsemille alueille pois lukien Aleppo.
Turkin kaakkoismaakunnassa Gaziantepissä -
nousi valkoista savua talojen ylle ja etäältä kuului laukaustenvaihtoa.
Sitä edelsi autopommi, jossa yksi poliisi kuoli ja kymmeniä loukkaantui.
Laukauksia kuului räjähdyksen aikana, -
ja toisen auton kerrottiin ajaneen pois tapahtumapaikalta.
Kukaan ei tuoreeltaan ilmoittautunut iskun tekijäksi.
Turkki kohtaa turvallisuusuhkia taisteluissa useilla suunnilla: -
osana USA:n johtamaa Isis-vastaista liittoumaa Syyriassa ja Irakissa -
ja PKK-kurdimilitantteja vastaan kaakossa, -
jossa 30 kuukautta kestänyt tulitauko repesi viime heinäkuussa.
Se laukaisi pahimmat väkivaltaisuudet sitten 1990-luvun.
Rajan toisella puolella Syyriassa on Isisin hallitsema alue.
Gaziantepissä on suuri määrä Syyrian pakolaisia. Poliisi on tehnyt siellä -
useita rynnäköitä epäiltyjä Isis- militantteja vastaan viime kuukausina.
CIA-johtaja Brennan sanoi, että Isis pystyi kasvamaan, -
koska se on ollut merkityksellinen. Hän totesi, -
että Isis pystyi kasvamaan al-Qaidasta ja muista islamistijärjestöistä, -
koska sekä Irakissa ja Syyriassa tilanne oli sille otollinen.
Se on perustanut niin kutsutun kalifaatin.
Se on juurtunut alueelle.
Se on pystynyt houkuttelemaan alueelle kymmeniätuhansia, -
jotka ovat matkustaneet sinne liittyäkseen "kalifaattiin".
Siksi ajattelen, että sillä on ollut merkitystä, ikävä kyllä, -
ja tuo merkitys on vedonnut niiden sydämiin, sieluihin ja mieliin, -
joita sen sanoma uskonnon nimissä on johtanut harhaan.
Uskon, että molemmissa maissa tilanne oli sille otollinen.
Arabikevään aikana presidentti Assad iski julmasti kansalaistensa kimppuun-
ja käytti kemiallisia aseita.
Ääriaines ja terroristit tarttuivat tilaisuuteen.
Isis pystyi hyödyntämään tilannetta Syyriassa ja Irakissa.
Se vetosi moniin nostaessaan esiin hallinnon väärinkäytökset ja korruption
Niinpä se voimistui nopeasti, nopeammin kuin osasimme aavistaa.
CIA-johtaja puhui NBC-kanavan "Meet the Press" -ajankohtaisohjelmassa.
Hän kommentoi kongressin tutkimusta syyskuun 11. päivän iskuista.
Tutkimuksesta osa on yhä salassa.
Siinä tutkittiin, tukiko Saudi-Arabia islamistimilitantteja.
Raportin 28-sivuinen asiakirja on herättänyt laajaa kiinnostusta.
Vangittu entinen al-Qaida-agentti Zacarias Moussaoui -
kertoi tällä viikolla jätetyssä valaehtoisessa todistuksessa, -
että yli kymmenen saudien johtohahmoa lahjoitti varoja ryhmälle -
1990-luvun lopussa. Saudiviranomaiset kiistävät väitteen.
Tämä on paikkansapitävien ja perättömien asioiden yhdistelmä.
9/11-komissio tutki asian läpikotaisin ja päätyi sen perusteella arvioon, -
ettei ole todisteita, jotka viittaisivat saudihallinnon instituutiona -
tai yksittäisten saudiviranomaisten tukeneen al-Qaidaa taloudellisesti.
Raportin salaiseksi luokitellun osion julkaiseminen jakaa mielipiteitä -
nykyisten ja entisten yhdysvaltalais- viranomaisten keskuudessa.
CIA-johtaja kommentoi myös Yhdysvaltain ja Euroopan yhteistyötä -
länteen välittömästi kohdistuvien Isis-uhkien torjumisessa.
Hän sanoi, että Euroopassa on onnistuttu estämään useita iskuja.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa ja alkanutta viikkoa! Huomiseen
Suomennos: Marianne Tenetz